ÚRAD VLÁDY SLOVENSKEJ REPUBLIKY
               sekcia vládnej legislatívy

								  Na rokovanie vlády SR
								  Dňa  22. februára  2006								            K materiálu č. 3561/2006
						 		  K bodu č. 37  

      S T A N O V I S K O

k návrhu zákona, ktorým sa mení a dopĺňa zákon č. 182/2005 Z. z.    o vinohradníctve a vinárstve- k novému zneniu

	I.

           Návrh zákona, ktorým sa mení a dopĺňa zákon č. 182/2005 Z. z. o vinohradníctve a vinárstve predkladá na rokovanie vlády Slovenskej republiky minister pôdohospodárstva Slovenskej republiky Zsolt Simon  na základe vlastnej iniciatívy. 

	II.
      
 Predložený materiál zohľadňuje nariadenie Rady (ES) č. 2165/2005 z 20. decembra 2005, ktorým sa mení a dopĺňa nariadenie Rady (ES) č. 1493/1999 o spoločnej organizácii trhu s vínom. Toto ustanovenie dopĺňa čl. 27 ods. 7, ktoré umožňuje aj výrobcom použiť vedľajšie výrobky iným ako stanoveným spôsobom ( t. j. povinnou destiláciou podľa čl. 27 ods. 3).   Predložený materiál ďalej obsahuje ustanovenia navrhnuté z dôvodu harmonizácie s legislatívou Európskej únie a legislatívou Maďarskej republiky v rámci uznania tokajských vín pochádzajúcich zo Slovenska.    
    
                                                      III.
	                        
Legislatívna rada vlády Slovenskej republiky prerokovala predmetný návrh zákona dňa 20. februára 2006.
Legislatívna rada vlády Slovenskej republiky odporučila predkladateľovi zapracovať jej pripomienky a odporúčania a na rokovanie vlády Slovenskej republiky predložiť návrh zákona v novom znení.  

	    IV.
	
Sekcia vládnej legislatívy Úradu vlády Slovenskej republiky konštatuje, že v predloženom znení návrhu zákona je zapracovaných všetkých 7 pripomienok legislatívnej rady, a preto odporúča návrh zákona ktorým sa mení a dopĺňa zákon 182/2005 Z. z. o vinohradníctve a vinárstve v predloženom znení  schváliť. 

Bratislava 21. februára 2006
Vypracovala: D. Mochnacká

									Štefan G r m a n
									generálny riaditeľ                                                   
              sekcie vládnej   legislatívy